kardosdrur/scandi-wiki huggingface dataset:
Sachsen-Wittenberg

Hertugdømmet Sachsen-Wittenberg var et område i det Tysk-romerske rige. Det opstod efter opløsningen af stamhertugdømmet Sachsen i 1296. Hertugerne fra huset Askanien fastholdt herredømmet over et område, der strakte sig over dele af de tidligere lande, Sachsen, Sachsen-Anhalt og Brandenburg. Hertugdømmet eksisterede til 1356, hvor det blev ophøjet til kurfyrstendømmet Sachsen ved den gyldne bulle i 1356.

Der var to hertuger i Sachsen-Wittenbergs forholdsvis korte levetid. Albrecht 2. af Sachsen-Wittenberg havde delt magten i stamhertugdømmet med Johan 1. af Sachsen-Lauenburg og senere dennes sønner, indtil stamhertugdømmet gik i opløsning. Derpå sad han som enehertug i Sachsen-Wittenberg, men blot to år senere døde han. Magten overgik derpå til hans søn, Rudolf 1. af Sachsen-Wittenberg, der beholdt titlen til sin død, kort efter at det var blevet til kurfyrstendømme.

Stater under Det tysk-romerske Rige
Naturpark Randers Fjord

Naturpark Randers Fjord er en dansk naturpark som omfatter et område omkring Randers Fjord. Naturpark Randers Fjord blev udnævnt til naturpark 1. februar 2018 af Friluftsrådet og åbnet 27. maj 2018.

Naturparken omfatter 29.250 ha og er den næststørste i Danmark. Den ligger i Randers og Norddjurs Kommuner. Tidligere havde området været pilotnaturpark siden 2014.

Naturpark Randers Fjord indeholder unikke naturtyper i Danmark i form af Gudenåens floddelta og Danmarks eneste østvendte vadehav ved Udbyhøj.

Mange af de danske naturtyper er repræsenteret i umiddelbar nærhed af Randers Fjord. Der er strandenge flere steder langs kysten, flere spændende skove og områder, hvor flere forskellige naturtyper optræder i mosaik med hede, overdrev, enge og moser.
Rørskoven langs Randers Fjord er én af Danmarks største. De store bestande af både tagrør og søkogleaks er meget karakteristiske for området. Randers Fjord rummer også den brede fauna, der knytter sig til de naturtyper, der er repræsenteret i området. Her kan f.eks. nævnes strandtudse, odder, fiskeørn, skarv, fiskehejre og sæl. Herudover findes der en lang række fiskearter i fjorden.

Referencer

Eksterne henvisninger 
Hjemmeside for Naturpark Randers Fjord

Randers Fjord
Randers Kommunes geografi
Norddjurs Kommunes geografi
Etableret i 2018
Stormen Ingolf

Stormen Ingolf (døbt Herwart i Tyskland, Grischa i Baltikum og Nárcisz i Ungarn) var en kortvarig storm, der natten til den 29. oktober 2017 ramte den sydlige del af Skandinavien, samt det nordlige Tyskland, Polen, Tjekkiet, de Baltiske lande samt flere andre Østeuropæiske lande. I Danmark blev Vestjylland hårdest ramt. Der var kraftige vindstød af orkanstyrke flere steder i landet. DMI har klassificeret Ingolf til at være en klasse NW1-storm, dvs. at mindst 30 procent af Danmark har oplevet middelvinde på mere end 21 m/s (fra nordvest). Det kraftigste vindstød, i Danmark, på 38,6 m/s blev målt i Kalundborg. Det højeste målte vindstød blev registreret i Luční boudě i Tjekkiet, det var på 50,6 m/s.

Togforbindelser i Nordtyskland blev lukket ned og flere broforbindelser i Danmark blev lukket for trafik. To personer omkom i Tjekkiet da de blev ramt af væltende træer, desuden er én person omkommet i Polen, og fem personer blev meldt savnet i Tyskland.

Efter at selve stormen havde passeret, blev der målt stærkt forhøjede vandstande i de indre danske farvande, blandt andet på Fyn. Der var tale om stormflod. En person omkom efter en trafikulykke der var relateret til oversvømmelserne.

Referencer 

 

Ingolf
Danmarks vejr
Begivenheder i 2017
Vilson Ahmeti

Vilson Ahmeti (født 5. september 1951) er en albansk politiker, der kortvarigt var Albaniens premierminister fra december 1991 til april 1992. 

Ahmeti var medlem af Socialistpatiet (Partia Socialiste e Shqipërisë), der var udsprunget af kommunistpartiet (Partia e Punës e Shqipërisë). Han blev udpeget til premierminister af præsident Ramiz Alia i december 1991, efter Ylli Bufi var trådt tilbage.

Albaniens premierministre
Politikere fra Albanien
Klosterris Hegn

Klosterris Hegn er en skov i Helsingør Kommune. Skoven er fredskov. Skoven er overvejende en blandet nåleskov og bøgeskov. Skovens størrelse er 342,2 ha.

Geologi og jordbund 
Skoven ligger i et morænelandskab fra sidste istid. Jornbunden er præget af sand og grus og mindre områder med ler. I forbindelse med mange mindre vandløb findes postglaciale aflejringer af tørv.

Plantevækst 
Skoven er domineret af bøg, eg og rødgran, men der findes også en del ær, birk, almindelig ædelgran og nobilis.

I skoven forekommer bølget bunke, almindelig kvik, almindelig hvene, tveskægget ærenpris, almindelig mangeløv, rød svingel og skov-hundegræs.

Fredninger m.m. 
Egentlige fredninger er ikke foretaget.

Skoven er fredsskov, og i skoven findes en række fredede fortidsminder.

Anvendelse 
Skoven er produktionsskov.

Skoven fungerer også som ekstensiv udflugtsskov. Klosterris Hegn indgår i Nationalpark Kongernes Nordsjælland.

Noter

Litteratur 
 
Palle Gravesen: Foreløbig Oversigt over Botaniske Lokaliteter 1: Sjælland; Fredningsstyrelsen 1976; s. 274

Statsskove i Danmark
Skove i Helsingør Kommune
Nationalpark Kongernes Nordsjælland
Risby Vang

Risby Vang er en skov i Helsingør Kommune. Skoven er fredskov. Skoven er overvejende en overvejende bøgeskov. Skovens størrelse er 66,6 ha. Skoven forbinder Klosterris Hegn og Horserød Hegn således, at disse - sammen med Gurre Vang - udgør et sammenhængende skovområde.

Geologi og jordbund 
Skoven ligger i et morænelandskab fra sidste istid. Jornbunden er præget af sand og grus. I forbindelse med lavninger findes postglaciale aflejringer af tørv.

Plantevækst 
Skoven er domineret af bøg, eg og ær, men der findes også en del rødeg, sitkagran og douglas.

Fredninger m.m. 
Egentlige fredninger er ikke foretaget.

Skoven er fredsskov, og i skoven findes en række fredede fortidsminder.

Anvendelse 
Skoven er produktionsskov.

Skoven fungerer også som ekstensiv udflugtsskov. Risby Vang indgår i Nationalpark Kongernes Nordsjælland.

Noter

Litteratur 
 

Statsskove i Danmark
Skove i Helsingør Kommune
Gurre Vang

Gurre Vang er en skov i Helsingør Kommune. Skoven er fredskov. Skoven er overvejende en overvejende bøgeskov. Skovens størrelse er 239,0 ha fraset Gurre Sø. Skoven er forbundet med Klosterris Hegn, Risby Vang og Horserød Hegn til et sammenhængende skovområde.

Geologi og jordbund 
Skoven ligger i et morænelandskab fra sidste istid. Jornbunden er præget af sand og grus, visse steder ler. I forbindelse med lavninger findes postglaciale aflejringer af tørv.

Plantevækst 
Skoven er domineret af bøg, eg, el, birk og ær, men der findes også en del rødgran, skovfyr og douglas samt mindre bevoksninger af nordmannsgran og nobilis.

Af planter kan nævnes tørst, rose, hyld, bævreasp, gråpil, burre-snerre, feber-nellikerod, skvalderkål, haremad, knoldet brunrod, miliegræs, hønsebær og enblomstret vintergrøn.

Naturbeskyttelse 
Egentlige fredninger er ikke foretaget, men Naturpakken 2016 medførte  i 2018 at der blev udpeget  72 hektar urørt løvskov og 25 ha anden biodiversitetsskov i Gurre Vang og Horserød Hegn.

Skoven er fredskov. Gurre Vang indgår i Nationalpark Kongernes Nordsjælland. og er en del af  Natura 2000-område nr. 131 Gurre Sø (habitatsområde nr 115).

Anvendelse 
Skoven er produktionsskov.

Skoven fungerer også som ekstensiv udflugtsskov.

Noter

Litteratur 
 
 Palle Gravesen: Foreløbig Oversigt over Botaniske Lokaliteter 1: Sjælland; Fredningsstyrelsen 1976; s. 274

Statsskove i Danmark
Skove i Helsingør Kommune
Urørt skov
America (band)

America er et rockband, der blev dannet i England i 1970 af Dewey Bunnell, Dan Peek og Gerry Beckley. Trioen mødtes som sønner af personale fra U.S. Air Force, der var udstationeret i London, hvor de begyndte at optræde sammen.

America opnåede stor popularitet i 1970'erne, og var berømte for deres tætte vokale harmonier og lette akustiske folkrock-lyd. Bandet udgav en række succesfulde albums og singler, hvoraf mange blev spillet flittigt på pop/softrock radiostationer.

Bandet begyndte sammen kort efter medlemmer blev færdig i high school, og de fik en pladekontrakt med Warner Bros. Records. Deres debutalbum, America, fra 1971 inkludere his som "A Horse with No Name" og "I Need You"; Homecoming (1972) havde singlen "Ventura Highway"; og Hat Trick (1973), fik beskeden succes med langt dårlige salg en forgængerne, og sangen "Muskrat Love". Gruppens fjerde, Holiday, fra 1974 havde hit som "Tin Man" og "Lonely People"; mens Hearts fra 1975 genererede singlerne "Sister Golden Hair" og "Daisy Jane." History: America's Greatest Hits, der var en opsamlingsplade med hitsingler, blev udgivet same år, og blev certificeret multi-platin i USA og Australien. Peek forlod gruppen i 1977, og deres kommercielle succes var derefter for nedadgående. I 1982 opnåede de fornyet popularitet med singlen "You Can Do Magic".

Gruppen indspiller fortsat nyt materiale. Deres album Here & Now fra 2007 var et samarbejde med en ny generation af musikere, der har angivet America som at have indflydelse på deres musik. America vandt Grammy Award for bedste nye kunstner i 1973, og gruppen er blevet indskrevet i Vocal Group Hall of Fame og har modtaget en stjerne på Hollywood Walk of Fame.

Diskografi 

 America (1971)
 Homecoming (1972)
 Hat Trick (1973)
 Holiday (1974)
 Hearts (1975)
 History: America's Greatest Hits (1975), opsamling
 Hideaway (1976)
 Harbor (1977)
 America Live (1977), live
  Silent Letter (1979)
 Alibi (1980)
 View from the Ground (1982)
 Your Move (1983)
 Perspective (1984)
 In Concert (1985), live
 Encore: More Greatest Hits (1991), opsamling

 Hourglass (1994)
 In Concert (1995), live
 Horse with No Name (1995), live
 Human Nature (1998)
 Highway (2000), compilation
 The Complete Greatest Hits (2001), opsamling
 Holiday Harmony (2002)
 The Grand Cayman Concert (2002), live
 America & Friends Live at the Ventura Theatre (2006), live
 Here & Now (2007)
 Live in Concert: Wildwood Springs (2008), live
 Hits: 40th Anniversary Edition (2011)
 Back Pages (2011)
 Lost & Found (2015)
 The Warner Years 1971-1977 (2015), 8-CD bokssæt
 Archives, Vol. 1 (2015)
 An Introduction To : America (2017), opsamling

Eksterne henvisninger 

 
 Official America Homepage
 Photos of America – Gerry and Dewey
 Official America page at Burgundy Records 
 Official America fan page
 America Blog page
 Live Concert Recording of America at the Blossom Music Center, Ohio on September 5, 1982 
 Official America Facebook Page

Musikgrupper fra Storbritannien
Folkrockgrupper
Musikgrupper fra 1970
Le Droit Humain

Le Droit Humain er en international Frimurerorden for både kvinder og mænd.

Oprindelig er ordenen en gren af den franske Storloge fra 1880 og den første kvinde blev optaget på lige vilkår med mændene i 1882. Hendes navn var Maria Deraismes, hun blev optaget for at man ville hædre hendes store humanitære indsats. Dette skabte en stor ballade og denne gren af Storlogen, der kaldtes "De frie tænkere", blev ekskluderet. De holdt dog sammen og indviede endnu 13 kvinder og oprettede gruppen Le Droit Humain i 1893.

I 1899 blev Ordenen oprettet med det højeste råd i Paris og blev herefter spredt ud over hele verden.

Den skandinaviske føderation 
De første loger i Skandinavien blev oprettet i Norge 1912, København 1917 og Sverige 1918, som i dag udgør den skandinaviske føderation

Loger 
 Loge Odin (København)
 Loge Hermes (Aarhus)
 Loge Parsifal (Aalborg)
 Loge Isis (Stavanger)
 Loge Achnaton (Stockholm)
 Loge Mimer (Stockholm)
 Loge Les Trois Bouffées (Vänersborg)
 Loge Kronos (Malmö)

Frimureri
Forholdet mellem Tyskland og Rusland

Forholdet mellem Tyskland og Rusland referer til de udenrigspolitiske interaktioner mellem Forbundsrepublikken Tyskland og Den Russiske Føderation.

Forholdet har igennem århundrederne varieret fra fred og alliancer til krig imellem de to lande. Derudover har begge lande haft flere forskellige statsdannelser og også befolkningsudvekslinger så som volgatyskerne.

Eksterne henvisninger 
 Den russiske ambassade i Tyskland   
 Kulturhuset Russisches Haus i Berlin   
 Samlet hjemmeside for ambassaden og generalkonsulater i Rusland   

Rusland
Tyskland
Electrolite

"Electrolite" er en sang af det alternative rockband R.E.M., der blev udgivet som den tredje single fra deres tiende studiealbum, New Adventures in Hi-Fi. Sangen er en klaverbaseret ballade om Los Angeles, Hollywood-ikoner og afslutningen på 1900-tallet. Singlen blev udgivet den 2. december 1996 i Storbritannien og den 2. februar 1997 i USA.

Oprindeligt var Michael Stipe imod at have sangen med på albummet, men blev nedstemt af Peter Buck og Mike Mills. Det er siden blevet en af hans favoritsange som gruppen har udgivet, og ligeledes blandt Thom Yorkes favoritsange. Det engelske rockband Radiohead har lavet en coverversion af "Electrolite", som de har optrådt med live under koncerter.

Singlens musikvideo blev instrueret af Peter Care og Spike Jonze, og den "involverede strandbuggyer, vanvittige kostumer og gummirensdyr."

Spor 
Alle sange er skrevet af Bill Berry, Peter Buck, Mike Mills og Michael Stipe.

 "Electrolite" – 4:05
 "The Wake-Up Bomb" (Live) – 5:07
 "Binky the Doormat" (Live) – 5:01
 "King of Comedy" (808 State remix) – 5:36

Live-numrene blev optaget på Omni Coliseum, Atlanta Georgia den 18. november 1995. Den er taget fra deres liveversion på videoen Road Movie.

Hitlister

Referencer 

R.E.M. sange
Sange fra 1996
Læst

En læst er et værktøj, stykke træ, der er formet som en fod, der bruges af skomagere som model for en fod til at fremstille fodtøj over.

Eksterne henvisninger 

Værktøj
Fodtøj
Grønholt Hegn

Grønholt Hegn er en skov i Fredensborg Kommune. Skoven er fredskov. Skoven består overvejende af rødgran og bøgeskov. Skovens størrelse er 275,1 ha.

Geologi og jordbund 
Skoven ligger i et morænelandskab fra sidste istid, til dels med dødisrelief. Jornbunden er præget af sand og grus.

Plantevækst 
Skoven er domineret af bøg og rødgran.

I skoven findes flere moser, som er tilgroet eller tilplantet med el, birk, ask, sitka og rødgran.

Fredninger m.m. 
Egentlige fredninger er ikke foretaget.

Skoven er fredsskov, og i skoven findes en fredet langdysse.

Anvendelse 
Skoven er produktionsskov.

Skoven fungerer også som ekstensiv udflugtsskov.

Grønholt Hegn indgår i Nationalpark Kongernes Nordsjælland.

Noter

Litteratur 
 

Statsskove i Danmark
Skove i Fredensborg Kommune
Nationalpark Kongernes Nordsjælland
Jane Eyre (flertydig)

Jane Eyre er navnet på flere ting:

 Jane Eyre – roman fra 1847 af Charlotte Brontë; hovedpersonen hedder Jane Eyre
 Jane Eyre (film fra 1910) – filmatisering af romanen
 Jane Eyre (film fra 1934) – filmatisering af romanen
 Jane Eyre (film fra 1943) – filmatisering af romanen
 Jane Eyre (film fra 2011) – filmatisering af romanen
Ege-labyrintsvamp

Ege-labyrintsvamp (Daedalea quercina) er en svamp, der forekommer hist og her i Danmark på levende og dødt ved af egetræer; foretrækker dødt ved. Frugtlegemet er en flerårig, bredt tilvokset, skiveagtig svamp med karakteristiske cremefarvede, labyrintagtige porer på undersiden. Oversiden er tør, med koncetriske zoner i tekstur/farver varierende fra filtet, lys sandfarvet mod kanten over furet, lysebrun/gråbrun til mørk okkerbrun, nubret/knudret mod centrum. Frugtlegemerne kan blive over 30 cm brede, rage op til 10 cm ud fra værtstræet og være op til 10 cm tykke.

Kødet er sejt, uspiseligt, gulbrunt. Lugt ubetydelig, evt. svagt sødlig.

Udbredelse 
Lever på stammer eller stubbe af eg, foretrækker dog dødt træ. Meget sjældent på bøg. Kendt fra næsten alle europæiske lande, Nordafrika og det vestlige Asien

Kilder 

Basidie-klassen
Svampe i Danmark
Cecil Kellaway

Cecil Lauriston Kellaway (født 22. august 1890, død 28. februar 1973) var en sydafrikansk karakterskuespiller. Han blev nomineret til en Oscar for bedste mandlige birolle for både The Luck of the Irish (1948) og Gæt hvem der kommer til middag (1967).

Eksterne henvisninger 

 

Skuespillere fra Sydafrika
Manuskriptforfattere
Personer fra Kapstaden
Personer i 1900-tallet
Oscar-nominerede skuespillere
John Ireland (skuespiller)

John Benjamin Irland (født 30. januar 1914, død 21. marts 1992) var en canadisk skuespiller og filminstruktør. Han er bedst kendt for sine roller i film som Red River og Alle kongens mænd.

Eksterne henvisninger 

 

Skuespillere fra Canada
Filminstruktører fra USA
Personer fra Vancouver
Canadiere i 1900-tallet
Oscar-nominerede skuespillere
Ralph Richardson

Sir Ralph David Richardson (født 19. december 1902, død 10. oktober 1983) var en engelsk skuespiller, der sammen med hans samtids kollegere John Gielgud og Laurence Olivier dominerede det britiske teater i midten af det 20. århundrede.

Eksterne henvisninger 

 

Skuespillere fra England
Personer fra Gloucester
Briter i 1900-tallet
Oscar-nominerede skuespillere
Jeff Chandler

Jeff Chandler (født Ira Grossel; 15. december 1918, død 17. juni 1961) var en amerikansk skuespiller, filmproducent og sanger, der bedst blev husket for at spille Cochise i Den brudte pil (1950), som han blev nomineret til Oscar for bedste mandlige birolle for.

Eksterne henvisninger 

 

Skuespillere fra New York
Filmproducere fra USA
Sangere fra USA
Personer fra New York City
Amerikanere i 1900-tallet
Oscar-nominerede skuespillere
Pseudonymer
Sam Jaffe

Sam Jaffe (født 10. marts 1891, død 24. marts 1984) var en amerikansk skuespiller, lærer, musiker og ingeniør. I 1951 blev han nomineret til en Oscar for bedste mandlige birolle for sin præstation i Asfalftjunglen (1950). Jaffe medvirkede i andre filmklassikere som Ben-Hur (1959) og Den dag, jorden stod stille (1951). Han er bedst husket for at spille titelrollen i Gunga Din (1939) og High Lama i Tabte horisonter (1937).

Eksterne henvisninger 

 

Skuespillere fra USA
Musikere fra USA
Ingeniører fra USA
Personer fra New York City
Amerikanere i 1800-tallet
Amerikanere i 1900-tallet
Oscar-nominerede skuespillere
Babesia

Babesia er en malarialignende parasit, som kan inficere dyr og mennesker, og medføre sygdommen Babesiose. Sygdommen kan overføres til mennesker via flåtbid, fra moder til foster i forbindelse med graviditet og via blodtransfusion. Babesia er almindelig i det nordøstlige USA. Parasitten forekommer også i flåter i Danmark.

Babesiose 
Symptomerne på babesiose minder om malaria-symptomer, bl.a. feber, kulderystelser, muskel- og ledsmerter, blodmangel og blodig urin. Men det er også muligt at have sygdommen uden symptomer.

Test for babesiose 
Blodudstrygning (negativt resultat udelukker ikke Babesia)
FISH (Fluorescent In-Situ Hybridization)
Western Blot, immunblot
ELISA (IgM, IgA, IgG)
PCR

Patienten kan sagtens have babesiose, selvom der ikke er tegn på infektion i blodprøverne. Parasitten er svær at finde, og antistoftest og PCR for Babesia viser ikke altid tegn på parasitten, selvom patienten har babesiose. Bemærk, at der findes flere hundrede arter af diverse flåt-/vektorbårne sygdomme, hvorfor en test ikke kan udelukke sygdom, når den kun tester for få undertyper.

Co-infektioner 
Ved klinisk mistanke om borreliose eller anden flåt-/vektorbåren sygdom er det en god idé at teste for Babesiose, da en del patienter med borreliose er smittet med flere såkaldte co-infektioner, heriblandt babesia. Eksempelvis kan der testes for:
 
 Borrelia
 Babesia
 Bartonella
 Mycoplasma Pneumoniae
 Mycoplasma Haemofelis
 Chlamydia Pneumoniae
 Rickettsia
 Ehrlichia
 Anaplasma
Toxoplasma
 Francisella tularensis
Syfilis
TBE (Tick Borne Encephalitis)
HIV/AIDS

Kilder

Eksterne henvisninger 

Humanbiologi
Infektionssygdomme

2 tilfælde af Babesia-smitte fra mor til foster, kongenital Babesia: https://www.ncbi.nlm.nih.gov/pubmed/28992325
1 tilfælde af Babesia-smitte fra mor til foster, kongenital Babesia: https://www.ncbi.nlm.nih.gov/pmc/articles/PMC2687033/

Babesia-smitte via blodtransfusion: https://www.ncbi.nlm.nih.gov/pmc/articles/PMC3708872/

Co-infection with Babesia divergens and Anaplasma phagocytophilum in cattle (Bos taurus), Sweden: https://www.ncbi.nlm.nih.gov/pubmed/28869191
Leo Genn

Leo John Genn (født 9. august 1905, død 26. januar 1978) var en britisk teater-, filmskuespiller og barrister.

Eksterne henvisninger 

 

Skuespillere fra England
Personer fra London
Briter i 1900-tallet
Oscar-nominerede skuespillere
Arthur Hunnicutt

Arthur Lee Hunnicutt (født 17. februar 1910, død 26. september 1979) var en amerikansk skuespiller kendt for hans skildring af kloge, klynkende gamle landlige figurer.

Eksterne henvisninger 

 

Skuespillere fra Arizona
Amerikanere i 1900-tallet
Oscar-nominerede skuespillere
Brandon deWilde

Andre Brandon deWilde (født 9. april 1942, død 6. juli 1972) var en amerikansk teater-, film- og tv-skuespiller.

Eksterne henvisninger 

 

Skuespillere fra New York
Personer fra New York City
Amerikanere i 1900-tallet
Oscar-nominerede skuespillere
Robert Strauss

Robert Strauss (født 8. november 1913, død 20. februar 1975) var en amerikansk teater-, tv- og filmskuespiller.

Eksterne henvisninger 

 

Skuespillere fra USA
Personer fra New York City
Amerikanere i 1900-tallet
Oscar-nominerede skuespillere
Tom Tully

Thomas Kane Tulley (født 21. august 1908, død 27. april 1982), kendt professionelt som Tom Tully, var en amerikansk teater-, tv- og filmskuespiller.

Eksterne henvisninger 

 

Skuespillere fra Colorado
Amerikanere i 1900-tallet
Oscar-nominerede skuespillere
Mytisjtji

Mytisjtji (, ) er en by i Moskva oblast i det Centrale føderale distrikt i Den Russiske Føderation, der ligger i den nordøstlige del af Ruslands hovedstad Moskva, på Jauzafloden og Moskva-Jaroslavl-jernbanen. Mytisjtji har  indbyggere.

Geografi 

Mytisjtji ligger på den sydlige skråning af Klinsko-Dmitrovskoj højene på et let bakket og fladt lavland, 19 km fra centrum af Moskva. Syd for byen strækker skovområdet i nationalparken Losinyj Ostrov. Herfra går grænsen mellem Mytisjtji og Moskva langs ringvejen MKAD.

Bortset fra Moskva grænser byen Koroljov op til Mytisjtji. Byområderne omkring Mytisjtji omfatter også byerne Pusjkino, Dolgoprudnyj, Ivantejevka og Sjtjolkovo.

Historie 

Bosættelsen nævnes første gang som landsbyen Mytisjtje i  (fra 1500-tallet Bolsjije Mytisjtji ~ ). Byen var toldsted, hvor købmænd blev afkrævet afgift for fragten over land fra Jauza til Kljazma. Da pramdriften på Jauza ophørte, blev toldstedet flyttet til Moskva, og det gamle toldsted blev kendt som Jauzskim mytisjtjem.

Befolkningsudvikling 

Note: Data fra folketællinger

Referencer

Eksterne henvisninger 

Byer i Moskva oblast
Etableret i 1460